દેશના આઝાદીકાળમાં અસંગઠિત દૂધ ઉત્પાદકોને સહકારના એકસૂત્રે સાંકળીને તદ્દન નાના પાયે અમૂલનો પાયો નાંખનાર ડૉ. વર્ગીસ કુરિયને વર્ષોની અથાગ મહેનત, દુરંદેશી અને ઉંડી ધગશથી ગ્રામ્ય વિસ્તારના નાનામાં નાના ખેડૂત, પશુપાલકને ધ્યાને લઇને દૂધ એકત્રીકરણ, જરૂરી પ્રોસીજર બાદ ડેરી ઉત્પાદનોના વેચાણ માટે વિશાળ બજાર અંગે ઘડેલી રૂપરેખાએ આજે સમગ્ર વિશ્વમાં સૌથી મોટુ સહકારી માળખુ ધરાવતા અમૂલ મોડલને પ્રસ્થાપિત કર્યુ છે.